Bejaarde vrou sterf in perdryongelukArgieffoto: Pixabay ŉ Vrou is Donderdagoggend dood toe sy vermoedelik van ŉ perd afgeval het in Shongweni buite Durban. “Volgens inligting van die toneel het ŉ bejaarde vrou op ŉ perdrit gegaan toe sy vir ŉ onbekende rede van die perd afgeval het,” het Chris Botha, woordvoerder van Netcare 911, gesê. Botha het gesê toe paramedici by die toneel opdaag, het hulle die vrou op die grond met lewensbedreigende beserings aangetref. “Paramedici het die vrou op ŉ ventilator geplaas en begin om noodhulp toe te pas. Ondanks al dié pogings is die vrou op die toneel dood.” Die polisie doen ŉ geregtelike doodsondersoek.